Ιωάννα Μαλέσκου

Η **Ιωάννα Μαλέσκου** (Πρέβεζα, 14 Φεβρουαρίου 1989) είναι Ελληνίδα παρουσιάστρια, μοντέλο και πρώην δασκάλα δημοτικής εκπαίδευσης. Έκανε την πρώτη της εμφάνιση στην τηλεόραση ως διαγωνιζόμενη στον *Ετήσιο Διαγωνισμός Ομορφιάς Miss Κρήτη* το 2013 όπου κέρδισε την τρίτη θέση με τον τίτλο *Β' Miss Κρήτη 2013*. Στη συνέχεια ξεκίνησε την καριέρα της ως τηλεοπτική παρουσιάστρια το 2014 σε τοπικά δίκτυα ενημέρωσης της Κρήτης και το 2016 έγινε γνωστή παρουσιάζοντας την μακροβιότερη καθημερινή εκπομπή του Κρήτη TV *Καλό Μεσημέρι* για τέσσερις σεζόν.

Έγινε ιδιαίτερα γνωστή στο ευρύ κοινό τον Αύγουστο του 2020 όταν υπέγραψε συμβόλαιο συνεργασίας με τον τηλεοπτικό σταθμό ΣΚΑΪ αναλαμβάνοντας την παρουσίαση της πρωινής ψυχαγωγικής εκπομπής *Love It* (2020-2022) για δύο σεζόν.

## Πρώτα Χρόνια
Γεννήθηκε το 1989 στην Πρέβεζα όπου πέρασε τα παιδικά της χρόνια. Ο πατέρας της, Δημήτρης Μαλέσκος, είναι δικηγόρος με δικό του γραφείο στην Πρέβεζα. Έχει μια μεγαλύτερη αδερφή, την Ελένη, και έναν μεγαλύτερο αδερφό, τον Αλέξανδρο, επίσης δικηγόρο. Αφού αποφοίτησε από το σχολείο, στα 18 της χρόνια, εγκαταστάθηκε στη Θεσσαλονίκη και ξεκίνησε τις σπουδές της στο Παιδαγωγικό Τμήμα Δημοτικής Εκπαίδευσης στο Αριστοτέλειο Πανεπιστήμιο Θεσσαλονίκης, με σκοπό να γίνει δασκάλα.

Το 2010, αφού ολοκλήρωσε τις σπουδές της, εγκαταστάθηκε στην Κρήτη, όπου άρχισε να εργάζεται ως δασκάλα δημοτικής εκπαίδευσης σε ένα σχολείο σε ένα μικρό χωριό του νησιού. Το 2013 αποφάσισε να συμμετάσχει στον *Ετήσιο Διαγωνισμό Ομορφιάς Miss Κρήτη*, έναν από τους μακροβιότερους διαγωνισμούς ομορφιάς στην Ελλάδα. Διαγωνίστηκε για τον τίτλο της *Μις Κρήτη 2013* και κατέλαβε τη τρίτη θέση, *Β' Miss Κρήτη 2013*. Μετά τη συμμετοχή της στον διαγωνισμό ομορφιάς ξεκίνησε να εργάζεται ως μοντέλο εκτός από την κυρία επαγγελματική της ιδιότητα ως δασκάλα.

## Καριέρα
Κατά τη διάρκεια των τηλεοπτικών εμφανίσεών και των συνεντεύξεών της μετά τη συμμετοχή της στα Κρητικά Καλλιστεία, το τοπικό τηλεοπτικό δίκτυο της Κρήτης TV Creta της πρότεινε να αναλάβει τη δική της τηλεοπτική εκπομπή στο ημερήσιο πρόγραμμα του. Τον Σεπτέμβριο του 2014 ξεκίνησε να παρουσιάζει την εκπομπή *My Forma*, που αφορούσε συμβουλές φυσικής κατάστασης, υγείας και διατροφής, για μία σεζόν.

Τη σεζόν 2015-2016 υπέγραψε συμβόλαιο συνεργασίας για δεύτερη χρονιά με το TV Creta για μια νέα ψυχαγωγική εκπομπή με τίτλο *Πάνω στην Ώρα»* για το πρόγραμμα του Σαββατοκύριακου με συνεντεύξεις και χρηστικά θέματα. Το καλοκαίρι του 2016 αποφάσισε να υπογράψει το πρώτο της μεγάλο συμβόλαιο με το μεγαλύτερο τοπικό τηλεοπτικό δίκτυο της Κρήτης το Κρήτη TV. Εκεί αναλαμβάνει να παρουσιάσει την μακροβιότερη εκπομπή του σταθμού το *Καλό Μεσημέρι*, η οποία εκείνη την περίοδο συμπλήρωνε τα 20 χρόνια προβολής της. Από τον Σεπτέμβριο του 2016, και για τα επόμενα δύο χρόνια, παρουσιάζει το *Καλό Μεσήμερι* μαζί τον δημοσιογράφο Στέλιο Ζερβό ως τηλεοπτικό δίδυμο ενώ παράλληλα συνέχιζε να εργάζεται ως δασκάλα. Τον Σεπτέμβριο του 2018 αναλαμβάνει εξ ολοκλήρου την παρουσίαση της ίδιας εκπομπής. Την ίδια περίοδο σταμάτησε την καριέρα της ως δασκάλα ύστερα από 8 χρόνια και αποφάσισε να επικεντρωθεί μόνο στην παρουσίαση τηλεοπτικών προγραμμάτων. Το 2017 και το 2018, πέρα από την καθημερινή μεσημεριανή εκπομπή, αναλαμβάνει και την παρουσίαση του *Ετήσιου Διαγωνισμού Ομορφιάς Miss Κρήτη* τέσσερα χρόνια μετά τη δική της συμμετοχή. Στις αρχές του 2019, τράβηξε το ενδιαφέρον των μεγάλων τηλεοπτικών μέσων με κάποια από τα μέρη της εκπομπής της. Στα τέλη του 2019, ενώ η εκπομπή της μεταδιδόταν από το Κρήτη TV, της προτάθηκε από το τηλεοπτικό δίκτυο ΣΚΑΪ να παρουσιάσει την τρίτη σεζόν του ριάλιτι μόδας *My Style Rocks*, αλλά εκείνη αρνήθηκε. Τον Φεβρουάριο του 2020, το ίδιο δίκτυο της πρότεινε να παρουσιάσει τη νέα επερχόμενη σεζόν του *[[Big Brother (Ελλάδα)|Big Brother Greece]]*, αλλά εκείνη αρνήθηκε για δεύτερη φορά. Αφού ολοκλήρωσε την τέταρτη σεζόν της στο *Καλό Μεσημέρι* τον Ιούλιο του 2020 αποφάσισε να ολοκληρώσει τη συνεργασία της με το Κρήτη TV υπογράφοντας συμβόλαιο αποκλειστικής συνεργασίας με τον ΣΚΑΪ μετακομίζοντας στην Αθήνα.

Τον Ιούλιο του 2020 ανακοινώνεται η ολοκλήρωση της συνεργασίας της με το Κρήτη TV και η μεταγραφή της στον ΣΚΑΪ.
Στις 31 Αυγούστου της ίδιας χρονιάς έκανε την πρώτη της εμφάνιση στο καθημερινό πρόγραμμα του σταθμού με τη νέα ψυχαγωγική εκπομπή *Love It*. Η παρουσία της στο πρόγραμμα του σταθμού συνεχίστηκε μέχρι τον Ιούλιο του 2022, όταν το *Love It* ολοκληρώθηκε οριστικά. Ύστερα από 1,5 χρόνια αποχής υπογράφει συμβόλαιο συνεργασίας με το OPEN και την Barking Well Media για την παρουσίαση του νέου reality show του σταθμού *TV Queen* στο οποίο αναλαμβάνει να παρουσιάσει τα εβδομαδιαία live show. Επιστρέφει τηλεοπτικά τον Ιούλιο του 2025, και πάλι μέσα από τη συχνότητα του OPEN, παρουσιάζοντας μαζί με τον Λάμπρο Κωνσταντάρα την καθημερινή πρωινή εκπομπή *Καλοκαιρινό Ραντεβού* στο καλοκαιρινό πρόγραμμα του σταθμού.

Από τον Σεπτέμβριο του ίδιου έτους συνεχίζουν μία νέα εκδοχή της ίδιας εκπομπής στην πρωινή ζώνη του Σαββατοκύριακου με τίτλο Ραντεβού το ΣΚ.

## Προσωπική ζωή
Το 2021 έγινε ζευγάρι με τον εκπαιδευτή σκύλων Κωνσταντίνο Δανιά. Το ζευγάρι παντρεύτηκε με πολιτικό γάμο στις 30 Μαρτίου 2023 και απέκτησε μια κόρη, την Μαρίλια (γενν. 5 Μαΐου 2023).

## Φιλμογραφία

### Τηλεόραση

## Παραπομπές


Κατηγορία:Έλληνες παρουσιαστές
Κατηγορία:Ελληνίδες τηλεπαρουσιάστριες